Source: http://docplayer.hu/1828312-Phd-ertekezes-dr-cserbane-dr-nagy-andrea-miskolc-2012.html
Timestamp: 2018-05-27 08:01:24+00:00

Document:
PhD ÉRTEKEZÉS. Dr. Cserbáné dr. Nagy Andrea. Miskolc PDF
PhD ÉRTEKEZÉS. Dr. Cserbáné dr. Nagy Andrea. Miskolc 2012.
Download "PhD ÉRTEKEZÉS. Dr. Cserbáné dr. Nagy Andrea. Miskolc 2012."
1 PhD ÉRTEKEZÉS Dr. Cserbáné dr. Nagy Andrea Miskolc 2012.
2 MISKOLCI EGYETEM ÁLLAM ÉS JOGTUDOMÁNYI KAR DEÁK FERENC ÁLLAM ÉS JOGTUDOMÁNYI DOKTORI ISKOLA Dr. Cserbáné dr. Nagy Andrea A házassági jog kodifikációi PhD értekezés (kézirat lezárva: május 15.) Deák Ferenc Állam és Jogtudomány Doktori Iskola A doktori iskola vezetője: Prof. Dr. Bragyova András A doktori program címe: A magyar állam- és jogrendszer, jogtudomány továbbfejlesztése, különös tekintettel az európai jogfejlődési tendenciákra Tudományos vezető: Dr. habil Wopera Zsuzsa egyetemi docens MISKOLC 2012.
3 TARTALOMJEGYZÉK Bevezetés... 7 I. Elméleti alapvetés A családjog és a magánjog egymáshoz, valamint a polgári eljárásjoghoz való viszonya A házasság fogalma II. Történeti előzmények a magyar házassági jog szabályozásában A polgári házassági jog kezdetei Az 1894 évi XXXI törvénycikk megalkotásának előzményei Az évi házassági jogi törvény házassági perekre vonatkozó szabályai A) A házassági akadályok rendszere B.) A házasság érvénytelenségének jogkövetkezményei C.) A tilos házasság D.) A házasság felbontása E.) A házassági bontó okok F.) A felbontást kizáró körülmények G.) A házasság felbontásának jogkövetkezményei H.) Az ágytól és asztaltól való elválás (separatio a thoro et mensa) I.) A házasság felbontásának eljárási szabályai Az 1911 évi I. törvénycikk és 1945 közötti változások főbb irányai a házassági jog terén utáni szabályozás A Csjt. és a Pp. megalkotásának előzményei Az évi IV. törvény Az évi I. törvény, a Csjt. első átfogó módosítása Az évi IV. törvény, a II. Csjt. novella Polgári Perrendtartásunk és változásai a házassági perek vonatkozásában Az I. és II. Pp. novella A III. Pp. novella Az évi IV. törvény eljárásjogi rendelkezései Következtetések III. A hatályos magyar szabályozás és bírói gyakorlata A házassági perek A.) A házasság létezésének vagy nem létezésének megállapítása iránti per B.) A házasság létezésének és nemlétezésének megállapítása iránti per különös szabályai C.) A nem létező házasság jogkövetkezményei A házasság érvénytelensége A.) El nem hárítható házassági akadályok B.) Elhárítható házassági akadályok C.) A házasság érvénytelenségét eredményező alaki hibák D.) A házasság érvénytelenítése iránti eljárás szabályai a) Felek a házasság érvénytelenítési iránti perben
4 b) Perindítási határidők c) Az érvénytelenség jogkövetkezményei Házasság felbontása iránti per A) A házasság tényállásos felbontása B.) A megegyezésen alapuló bontás A házassági bontóper eljárási szakaszai A.) A per megindítása B.) Az első tárgyalás speciális szabályai C.) A folytatólagos tárgyaláshoz kötődő speciális szabályok D.) Házassági vagyonjogi kereset elbírálása E.) Különleges szabályok a bizonyítás körében F.) Vétkességi elemek a hatályos szabályozásban G.) Határozathozatal H.) A bíróság határozata elleni jogorvoslat IV. A családjogi kodifikáció eredményei Úton a kodifikáció felé A kodifikáció koncepcionális kérdései A családjogi kodifikáció hatása a házassági jogra A.) Alapelvek a Családjogi Könyvben B.) A házasság megkötése C.) A házasság megkötésekor fennálló hiányosságok jelentősége D.) A házasság megszűnése D.) A házasság felbontása Összegzés V. Határon átnyúló házassági ügyek szabályozása, különös tekintettel az uniós jogra A joghatóság szabályozása házassági ügyekben A.) A joghatóság kérdésköre az évi 13. törvényerejű rendelet alapján B.) A külföldi határozatok elismerésére és végrehajthatóvá nyilvánítása az évi 13. törvényerejű rendelet alapján A 2201/2003/EK rendelet alkalmazási területei A.) A 2201/2003/EK rendelet házassági ügyek joghatósági kérdéseire vonatkozó rendelkezései B.) 2201/2003/EK rendelet szerinti határozatok elismerése A házasság felbontására alkalmazandó jog meghatározása az 1259/2010/EU rendelet és a magyar szabályozás szerint A.) Az évi 13. törvényerejű rendelet szerint alkalmazandó jog B.) A házasság felbontására alkalmazandó jog az 1259/2010/EU rendelet alapján VI. Kitekintés az egyes európai országok házassági bontóperi szabályozására Németország Ausztria Olaszország A.) Különválás B.) A házasság felbontása C.) A házasság felbontásának joghatásai VII. A kutatás eredményeinek összefoglalása, javaslatok de lege ferenda
5 Felhasznált szakirodalom Összefoglalás Summary Nyilatkozat
6 Rövidítések jegyzéke AB. BGB BH CC. Csjt. Csjté. Alkotmánybíróság Német polgári törvénykönyv Burgerliches Gesetzbuch Bírósági határozat I. Csjt. novella évi I. törvény II. Csjt. novella EBH HT. OPTK Nmjt. PKKB Plósz-féle Pp. Pp. az olasz Polgári Törvénykönyvben Code Civile A házasságról, a családról és a gyámságról szóló évi IV. törvény A házasságról, a családról és a gyámságról szóló évi IV. törvény életbe léptetéséről szóló évi 23. törvényerejű rendelet évi IV. törvény A Legfelsőbb Bíróság elvi jelentőségű bírósági határozata A házassági jogról szóló évi XXXI. törvénycikk Allgemeines Bürgerliches Gesetzbuch, azaz az Osztrák Polgári Törvénykönyv A nemzetközi magánjogról szóló évi 13. törvényerejű rendelet Pesti Központi Kerületi Bíróság évi I. törvénycikk a Polgári Perrendtartásról A Polgári perrendtartásról szóló évi III. törvény I. Ppn évi VI. törvény a Polgári perrendtartásról szóló évi III. törvény módosításáról II. Ppn. III. Ppn évi VIII. törvény a Polgári perrendtartásról szóló évi III. törvény módosításáról évi 26. törvényerejű rendelet az évi III. törvény módosításáról X. Ppn évi CXXX. törvény Ptk. Rendelet Róma III. ZPO. A polgári törvénykönyvről szóló évi IV. törvény A Tanács 2201/2003 EK rendelete a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve a 1347/2000 EK rendelet hatályon kívül helyezéséről A Tanács 1259/2010/EU rendelete a házasság felbontására és a különválásra alkalmazandó jog területén létrehozandó megerősített együttműködés végrehajtásáról évi német polgári perrendtartás, Zivilprozessordnung 6
7 BEVEZETÉS Egy évszázada megfigyelhető jelenség, hogy világszerte nő a házasságkötések száma, de viszonylag még erősebben nő a válásoké. A házasságok felbontásának folyamata különösen felgyorsult a XX. század elejétől, az I. és főként a II. világháború utáni időszakban, mivel Európa szerte könnyebbé és szabadabbá vált a válás. 1 Századunkra a szabad és önálló akaraton alapuló házasságkötés joga mellett a válás is alapvető emberi jog lett. 2 A modern családok struktúrája jelentősen különbözik a korábbi századok modelljétől. A családjog alapvető feladata a családok életének megszilárdítása. A családi élet zavarainak középpontjában a házassági kötelék felbomlása áll. A történelem, a szociológia, a pszichológia mellett a jognak és jogalkalmazásnak is szerepe van a házassági viszonyok alakulásában. A közvélemény olyan jogi megoldásokat vár, amelyek hatásosan és preventív módon lépnek fel a családellenes magatartásokkal szemben. Ezen elvárásnak a házassági jog tulajdonképpen önálló törvényi szintre emelésétől, azaz 1894-től nem tud megfelelni. Ezt igazolja a házassági bontóperek fokozatosan növekvő száma is, mely abból a szempontból szintén aggasztó, hogy a házassági perek számának növekedésével stagnál, illetve csökkenő tendenciát mutat a házasságkötések száma, mind Európában, mind Magyarországon. 3 Az 1970-es évek végétől kezdve minden évben több házasság szűnt meg, mint amennyit kötöttek. Kimutatható az is, hogy jelenleg majdnem minden második (az összes 45%-a) házasság válással végződik. 4 A polgári peres eljárások döntő része a helyi bíróságok előtt indul, e perek mintegy fele családjogi ügy, s az összes per közel egynegyede házassági bontóper. 5 A jogviták rendezésével a felek érdeke az ügyek lehető leggyorsabb lezárása. Ez érthető is, mivel a házassági bontóper két ember közös élete zátonyra futásának utolsó fejezete, s ezt a házastársak minél hamarabb, kevesebb fájdalommal szeretnék átvészelni. 1 Ld. részletesen: Szabó István: Az állami házasság megjelenése és a házasság felbonthatóság kérdése; In: Iustum Aequum Salutare IV. 2008/ o. (a továbbiakban: Szabó. im.) 2 Jelenleg többek között az Emberi Jogok Egyetemes Nyilatkozata, a Polgári és Politikai Jogok Nemzetközi Egyezségokmánya, Emberi Jogok Európai Egyezménye, Európai Unió Alapjogi Chartája is biztosítja a házassághoz, és ezzel együtt a házasság felbontásához való jogot. Ld. bővebben jelen dolgozat I. fejezet 2. pontjában. 3 Földházi Erzsébet: Az első házasságkötés után PhD értekezés Budapest Corvinus Egyetem 4 Pongrácz Tiborné: A párkapcsolatok jellegzetességei In: Szerk.: Monostori Őri S. Molnár Spéder: Demográfiai Portré Jelentés a magyar népesség helyzetéről; KSH Népességtudományi kutatóintézet, Budapest, o. (a továbbiakban: Pongráczné. im.) 5 Letöltés dátuma: március 10. E körben az országos statisztikai adatok mellett megvizsgáltam a helyi, a Miskolci Törvényszék 2011-es statisztikáit is ben országosan polgári per indult, melyből házassági per, míg egyéb családjogi per volt. B.-A.-Z. Megyében 2011-ben polgári per indult, melyből 2691 házassági per és 3159 egyéb családjogi per volt. Megyénkben tehát a házassági és a családjogi tárgyú perek aránya magasabb, mint az országos átlag.
8 Bevezetés Ezzel az óhajjal ellentétes a törvényi szabályozás, mely az eljárás menetébe olyan gondolkodási időket épít, melyek a pertartam jelentős elhúzódásához vezetnek. Az ügyben érintettek általában az eljárás lassúságára panaszkodnak: statisztikák alapján a házassági bontóperek 90%-a egy éven belül befejeződik, de ha azt is megnézzük, hogy az ügyek 90%-a első fokon emelkedik jogerőre, már nem olyan kedvező ez az adat. Jogalkalmazásunknak nem csak a hazai házassági perekkel kell megküzdenie, hanem egyre jelentősebb számban jelentkeznek a határon átnyúló házassági ügyek. Uniós adatok szerint évente több mint házasság kötettik, ebből , azaz az összes házasság 13 %-a nemzetközi házasság. Ugyanakkor évente körülbelül házasságot bontottak fel, melyből , azaz az összes bontás 13 %-a rendelkezett nemzetközi jelleggel. 6 A nemzetközi házasságok és válások száma azonban nem arányosan oszlik meg az egyes tagállamok között. A nemzetközi házasságok közel 60%-a, míg a bontások 65%-a négy nagy tagállamhoz (Franciaország, Németország, Spanyolország és az Egyesült Királyság) köthetőek. Ezek alapján is megállapítható, hogy a házasság felbontásának kiemelkedő társadalmi jelentősége van, amelyet a jogalkotó, a jogalkalmazók, valamint a jogtudomány sem hagyhat figyelmen kívül. Megkülönböztetett szerepe egyrészt a házassági perek egyéb perek közötti nagy számaránya, másrészt szabályozásának a tárgya adja, tekintettel arra, hogy a házassági jog a peres feleket és gyermekeiket érintő legbensőbb viszonyokat szabályozza. A házasságok fennállására nem csak a házassági bontóperek nagy aránya jelent veszélyt, hanem egy másik viszonylagosan új, de egész Európában (és a világon) jelentkező folyamat, az élettársi kapcsolatok házassággal szembeni megerősödése és teljes értékű párkapcsolati formaként való elismerése. 7 Ez egyrészt az élettársi kapcsolatok egyre emelkedő számában mutatható ki, másrészt abban, hogy az elmúlt években az élettársi kapcsolatok intézményesített formája számos tagállamban családjogi jogviszonyként nyert szabályozást. 8 6 Ezek az adatok az EU 2007-es statisztikájából származnak, azonban álláspontom szerint az irányok és tendenciák bemutatására teljességgel alkalmasok. In: Comission Staff Working Document IMPACT ASSESSMENT Accompanying document to the communication from the commission to the Europian Parliament, the Council, the European Economic and Social Committee and the Committee of the regions. Brussels, SEC(2011)327 FINAL o. 7 Pongráczné. im. 16.o. 8 Ezek az adatok az EU 2007-es statisztikájából származnak, azonban álláspontom szerint az irányok és tendenciák bemutatására teljességgel alkalmasok. In: Comission Staff Working Document IMPACT ASSESSMENT Accompanying document to the communication from the commission to the Europian Parliament, the Council, the European Economic and Social Committee and the Committee of the regions. 8
9 Bevezetés A házassági perek szabályozása időszerű kérdéseinek felvetését, nem csak a polgári peres eljárások között elfoglalt előkelő helye, hanem az új Polgári törvénykönyv kodifikációjának a családjogra, szűkebb körben a házassági jogra és a házasság felbontására gyakorolt és gyakorolható hatása indokolja. A fenti tények vezettek arra, hogy dolgozatom témájául a házassági jogot, 9 ezen belül a házassági bontójogot választottam. A házassági bontójog interdiszciplinális helyzete miatt, mivel magában foglalja a házasság felbontására vonatkozó anyagi és eljárásjogi szabályok összességét, értekezésem terjedelmi és szerkesztői korlátok okán nem törekszik, és nem is törekedhet a teljes joganyag bemutatására. Kutatásom fő területe a házasság felbontására vonatkozó eljárási szabályok vizsgálata, azonban megkerülhetetlen a házasság létrejöttének és a házasság megszűnésének anyagi jogi feltételeinek áttekintése. Emellett azonban az egyéb anyagi jogi kérdéseket csak szűkített körben, abból az aspektusból vizsgálom, hogy az anyagi jogszabályok alkalmazása milyen befolyással bír a házasság felbontása iránti per lefolytatására. Ugyanakkor a házasság felbontása iránti per elemzése csak akkor lehet teljes, ha a bontóper intézményét a házasság befejezésének egyéb módjaival, mint például a házasság megszűnése, érvénytelensége, nem létezése iránti eljárásokkal is összevetem. Kutatásom határvonalát nem csak a hazai, hanem az Európai Unió családjoga vonatkozásában is indokolt meghúzni. Az európai polgári eljárásjog, és ezzel együtt az európai családjog fejlődése az elmúlt tíz évben felgyorsult, mely azt is eredményezi, hogy e területek kutatása önálló monográfiák feladata. Azonban a határon átnyúló jogviták egyre erősödő szerepe mindenféleképpen indokolja e jogterület szűkített körű feldolgozását. Kutatásom célja, egyrészt, hogy választ keressek arra, hogy a hatályos szabályozáshoz képest, jogszabályi változtatásokkal hogyan lehet elérni ha egyáltalán el lehet érni a házasság felbontása iránti perek számának csökkentését. Amennyiben ez a cél teljesíthető, milyen irányú változtatásokat von maga után. A házassági jog szabályainak szigorítása eredményre vezethet-e, és ha igen szükséges-e az állam ilyen valószínűleg erőteljes beavatkozása a házastársak legbensőbb érzelmi viszonyaiba. Brussels, SEC(2011)327 FINAL o. 9 Házassági jog alatt a házasság létrejöttére, megszűnésére, a házasság érvénytelenségére és nemlétezésére vonatkozó személyi jogi, anyagi és eljárási jogszabályainak összességét értem. 9
10 Bevezetés Illetve ezzel ellentétes módszert választva, a házasság felbontása szabályainak liberalizálásával, egyszerűsítésével érhető-e el a napjainkban megrendült, de alaptörvényi szinten védett házasság intézményének megerősítése. E körben hogyan lehetne a házassági perek szabályozását elmozdítani, annak érdekében, hogy vonzóbbá tegyük a házasságot, mint intézményt az élettársi kapcsolatokhoz képest. Kutatásom célja annak vizsgálata is, hogy a házassági perek magyar kodifikációs megoldásai alkalmasak-e arra, hogy a történelmi gyökerekből kiindulva kiszolgálják a XXI. századi családjogi modell által támasztott igényeket. Célkitűzéseim közé tartozik a családjogot is érintő polgári jogi kodifikáció eredményeinek elemzése és értékelése, annak megállapítása, hogy a házasság felbontásának megreformált szabályozása kielégíti-e az intézménnyel szemben támasztott követelményeket, felhívva a figyelmet a szabályozás hiányosságaira is. A kutatási célok megvalósításában a kutatás menetének meghatározása nyújt segítséget. Először elméleti előkérdésként tisztázom a dolgozatomat érintő három jogterület a családjog, magánjog és a polgári eljárásjog egymáshoz fűződő viszonyát, valamint az alapvető elméleti kérdésként a házasság fogalmát. Ezt követően a házasság és a házasság felbontásának történeti történelmi gyökereit és joganyagát dolgozom fel, az ebből eredő magyar sajátosságok és jelenlegi alkalmazhatóságuk aspektusából. Két fejezetben ismertetem és elemzem a hatályos magyar szabályozás joganyagát és joggyakorlatát, valamint a várhatóan közeljövőben elfogadásra kerülő új Polgári törvénykönyv Családjogi Könyvét. A hatályos joganyag feldolgozásához szorosan kapcsolódik az Európai Unió értekezésemet érintő európai polgári eljárásjogi, valamint európai családjogi normáinak bemutatása és feldolgozása. Álláspontom szerint a házassági bontójog reformja nem csak a magyar szabályozás talaján állhat, hanem szükséges egyes külföldi államok szabályozási megoldásainak értékelése és a hazai joganyaggal való összevetése is, melyet a VI. fejezetben három ország vonatkozásában dolgozok fel. Az értekezés befejező része a kutatásom eredményeinek összefoglalását, és de lege ferenda javaslataimat tartalmazza. 10
11 Bevezetés Az értekezés összetettsége is azt indokolja, hogy az egyes fejezetek kutatási módszere eltérő legyen. Így a dolgozatom egyik hangsúlyos, és továbbható fejezete, a történeti rész kutatási módszere történeti leíró módszeren alapul. A hatályos szabályozás körében elsősorban, célkitűzéseimet a legjobban segítő és alátámasztó leíró jellegű módszert választottam. A nemzetközi szabályozási tendenciákat jogösszehasonlító kutatási módszerrel dolgoztam fel. A kutatás forrásaként a korabeli, a hatályos magyar és európai uniós, valamint az egyes országok ismertetésénél felhasznált jogi normákat jelölöm meg, melyet széles körű jogirodalom és joggyakorlat felhasználásával dolgoztam fel. 11
12 I. ELMÉLETI ALAPVETÉS 1. A családjog és a magánjog egymáshoz, valamint a polgári eljárásjoghoz való viszonya A Ptk. kodifikációs munkálatai irányították rá a figyelmet ismételten a családjog és a polgári jog egymáshoz való viszonyára, ezen belül is arra a kérdésre, mely szerint a családjog önálló jogág, ezáltal önálló szabályozásra tarthat igényt, vagy a magánjog részének tekinthető, és a családjog szabályanyaga békésen megfér az egyéb magánjogi rendelkezések mellett. Ez a kérdés fel sem merülne abban az esetben, ha az 1945 utáni jogalkotásunk nem a szovjet mintát követte volna, ugyanis korábban egységes volt a jogtudomány abban, hogy a családjog a magánjog, a polgári jog elválaszthatatlan részét képezte. A magyar magánjog egésze tulajdonképpen 1959-ig szokásjogként élt, mivel a korábbi kodifikációs törekvések céljukat nem érték el. Először az évi XV. törvénycikk rendelte el az ősiség eltörlésének alapján polgári törvénykönyv elkészítését, de a szabadságharc bukása megakadályozta a megvalósítását. A kiegyezés után 1871 és 1892 között több résztervezet készült, melyek alapján 1900-ban született meg az első átfogó tervezet, amelynek átdolgozott változatát törvényjavaslatként 1913-ban az országgyűlésnek is benyújtották. Az I. világháború és Trianon után a törvénykönyv előkészítésének munkálatai 1922-ben kezdődtek el újból, s ezek eredményeként született meg az évi Magánjogi Törvény Javaslat. Ez a tervezet sem vált törvénnyé, így számos megoldását a bírói gyakorlat szokásjogi úton alkalmazta. 10 A magánjog először a családjog területén nyert törvényi szintű szabályozást a gyámsági és gondnoksági ügyek rendezéséről szóló évi XX. törvénycikkel, majd a házassági jogról szóló évi XXXI. törvénycikk megalkotásával, mely törvény kizárólag a házassági köteléki jogot tartalmazta, a vagyonjogi kérdéseket nem. A családjog első átfogó jellegű kodifikációjára mely egységes rendszerbe foglalta a családjog anyagának szabályozását, a magyar jogban 1952-ben szovjet mintára került sor. 11 Ezt követően vált a családjog a magyar jogtudományban és a joggyakorlatban a polgári jogtól fokozatosan elkülönülő, önálló jogterületté, 12 olyannyira, hogy Nizsalovszki Endre már 1949-ben a Magyar családi jog c. könyvében a családjog önálló jogágisága mellett foglalt 10 Vékás Lajos: Magánjogi kodifikáció; In: Magyar Jog szám 450. o. 11 Pap Tibor: A házasság intézménye a népi demokratikus jogban; Közgazdasági és Jogi könyvkiadó, Budapest, o. 12 Weiss Emília: Az új Polgári Törvénykönyv és a családjogi viszonyok szabályozása; In: Polgári Jogi kodifikáció II/2. 5. o.
13 I. Elméleti alapvetés állást, 13 mely nézet a jogtudományban 1990-ig szinte töretlenül érvényesült. A családjog önállóságát erősítette a házassági ügyek bírósági szervezetrendszerben elfoglalt kiemelt szerepe is azáltal, hogy polgári ügyekben szinte egyedüli módon fennmaradt az ülnökbíráskodás rendszere. 14 A rendszerváltozást követően merült fel a korábbi jogági határok feloldásának gondolata. Ennek a lehetőségét először Kecskés László vetette fel, amikor megállapította egyrészt, hogy a szocialista család álelvei a jövőben már nem vehetők figyelembe, másrészt azt, hogy a családjog klasszikus polgári jogi jelei sokasodnak. 15 Ugyancsak a családjog önálló jogági besorolását kérdőjelezte meg Bíró György és Lenkovics Barnabás is, mikor elismerve a családjog egyes sajátosságait azt, a polgári jog egy viszonylagos specifikumokkal rendelkező részterületének tekintik. 16 Erre a következtésre jutott Lábady Tamás is, megállapítva, hogy a családjog és a polgári jog által szabályozott személyi viszonyoknál fellelhető eltérés, de a családjog által szabályozott vagyoni viszonyok polgári joghoz tartozása megkérdőjelezhetetlen, ugyanis azon különbségek melyek a családjog és a polgári jog között fellelhetőek, nem adnak alapot arra, hogy mesterségesen elválasztott részeket szakítsunk ki a magánjog területéből. 17 A családjog önállósága mellett következetesen kiáll Weiss Emília, mivel a házasság és a család intézményére más jogintézményeknél erősebben jellemző, hogy ezek elsődlegesen nem jogi normákkal rendezettek, és kevésbé tűrik a jogi beavatkozást. 18 A családjog szankciórendszere általában eltér a polgári jog szankciórendszerétől. E mellett azonban kiemeli, hogy a családjog önállósága nem jelenti annak zárt, más jogágaktól elszigetelt voltát, több kapcsolódási pontot is megjelöl a polgári joggal. Így a polgári jog egyik fő alapelve, a rendeltetésszerű joggyakorlás a családjogban is érvényesül, akár szerepel a Csjt.-ben, akár nem. A polgári jog más alapelvei is mint ahogy azt Weiss Emília megállapította, korlátlanul érvényesülnek a családjogban. Ilyen például a jóhiszeműség, tisztesség és együttműködés elve és a joggal való visszaélés tilalma. 13 Az évi Ptk. megalkotásakor már fel sem merült az egységes szabályozás lehetősége. 14 Az évi LXXII. tv. 3. és 11. -a alakította át az ülnökbíráskodás rendszerét, melynek eredményeképpen január 1-jétől megszűnt a házassági perekben az ülnökbíráskodás. 15 Kecskés László: A civilisztika és a gazdasági jogalkotás viszonyáról; In: Magyar Jog szám 202. o. 16 Bíró-Lenkovics: Általános Tanok; Novotni - alapítvány Miskolc, 1996., 25. o. 17 Lábady: A magyar magánjog (polgári jog) általános rész; Budapest-Pécs, o. 18 Weiss Emília: Az új Polgári Törvénykönyv és a családjogi viszonyok szabályozása; In: Polgári jogi kodifikáció II/2. 7. o. 13
14 I. Elméleti alapvetés Ugyanakkor a családjogot önálló alapelvek is uralják, melyek szintén a családjog önállóságát igazolják. További kapcsolódási pont a családjog és a polgári jog között, hogy nem a Csjt., hanem a Ptk. tartalmazza az ember jogképességére, cselekvőképességére, a tulajdonos jogaira és kötelezettségeire, szerződésekre, az öröklés rendjére vonatkozó szabályokat. Ezen túlmenően a Ptk. Záró rendelkezései között találjuk a hozzátartozók fogalmát is. 19 A kodifikációs munkálatok megkezdésekor a jogtudomány nem volt egységes a családjog különállóságának a megítélésében. Ennek ellenére már az 1998-as kormányhatározat megszületése után kialakult egységes kodifikátori álláspont alapján a családjog teljes normaanyaga beillesztésre kerül az új Polgári Törvénykönyvbe. 20 Ezáltal a családjog magánjogi hátterének és összefüggéseinek a jelenleginél hangsúlyosabb érvényre juttatását teszi lehetővé. 21 Ez lehetőséget teremt arra, hogy a családjog átvegye a polgári jog azon szabályait, melyek a hatályos Csjt.-ben egyáltalán nem, vagy csak hiányosan vannak rendezve, illetőleg, hogy polgári jogban és a családjogban meglévő egyes indokolatlan ellentmondások feloldhatóvá váljanak. 22 Azaz a javaslat sem határozza meg egyértelműen a családjog és magánjog kapcsolatát. Véleményem szerint a történeti hagyományokat nem lehet figyelmen kívül hagyni akkor sem, ha e két jogterület 50 évig külön fejlődött, a családjog, a polgári jog szerves részének tekinthető. Az eltérő fejlődésnek köszönhető sajátosságai nem hordoznak annyi megkülönböztető jegyet, melyek a családjogot önálló jogági rangra emelnék, azonban ezen specifikumok megtartása indokolt. Megállapítható, hogy a családjog és polgári jog között sokkal több az azonosság, mint a különbözőség, a családjog számos területen kapcsolódik a polgári joghoz. 23 Kiemelendő, hogy a házassági vagyonjog annak egyes elemeinek megszaporodásával egyre összetettebbé vált, mely kérdések rendezése a magánjog (pl. társasági jog, biztosítási jog, tulajdonjog) nélkül nem lehetséges. A magánjogi normák e területen való érvényesülése a jogalkalmazásban több évtizedes gyakorlat, azonban mely 19 Hegedűs Andrea: Családi jog In: R.I.M.A.K. Bt. Szeged, o. (a továbbiakban: Hegedűs. im.) /1998. (IV. 24.) Kormányhatározat 21 Szerk.: Vékás Lajos: Szakértői Javaslat az új Polgári Törvénykönyv tervezetéhez; In: Complex Kiadó Jogi és Üzleti Tartalomszolgáltató Kft. Budapest, o. 22 Az új Polgári Törvénykönyv Koncepciója és Szakértői Javaslata, melyet a Kormány 1003/2003. számú határozatával fogadott el. Közzétéve a Magyar Közlöny évi 8. számában. 23 Ld. Barzó Tímea: A családjog és a polgári jogi kodifikáció; In: Magyar Jog szám o. 14
15 I. Elméleti alapvetés közvetlenül sohasem, hanem a Legfelsőbb Bíróság által kifejlesztett jogértelmező tevékenység útján hatottak. A családjog magánjogi kódexbe való inkorporálása lehetőséget nyújt arra, hogy a magánjog klasszikus alapelvei közvetlenül érvényesüljenek a családjogi ügyekben, és ne csak mint háttérjogszabály kerüljön alkalmazásra a Ptk. E mellett a családjogban érvényesülő kevés számú, de annál nagyobb jelentőségű alapelveinek fenntartása indokolt a Negyedik Könyv Első részében. Amikor házassági jogviták keletkeznek, ezek megoldása általában az eljárásjogra hárul. Az eljárásjog az anyagi jog szolgálóleánya, azaz az eljárásjog célja az anyagi jogi jogszabályok érvényre juttatása. Az eljárásjog azonban lényegesen befolyásolja az egyes eljárások kimenetelét. Így az eljárásjogi szabályokon múlik például a házasság felbontása iránti perek egyszerűsítése, vagy éppen túlbonyolítása. A házassági bontóper eljárási szabályai mutatják meg, hogy a jogalkotót e pertípushoz milyen kapcsolat fűzi. Kifejezi-e rosszallását a házasságok felbontása miatt, így elnehezíti-e, meghosszabbítja a per befejezését, vagy éppen hagyja, hogy a házastársak, mint megfontolt, felnőtt emberek hosszas átgondolás után különösebb nehézség nélkül bontsák fel házasságukat. 2. A házasság fogalma Dolgozatom témája a házasság felbontásának szabályozása miatt elengedhetetlen, hogy először a házasság fogalmát tisztázzam. Míg a házasság fogalma az elmúlt évtizedekben jelentős változáson ment keresztül a hazai és az európai jogalkotásban, az egyes országok tendenciái eltérőek. A házasság fogalmát a HT. nem definiálta, azonban az állam, mint a házasság intézményét védendő kiemelkedő érdeket szem előtt tartva, a házasságkötésnek, a házastársak jogainak és kötelezettségeinek, valamint az érvénytelenségi okok szabályainak megalkotásával a házasság jogi alapfeltételeit teremtette meg. A HT. elfogadása megalkotta a házasság intézményének máig ható belső, anyagi tartalmát, és külső formáját, a házasság megkötésének eljárását. A HT. a házasságkötés vonatkozásában a korábbi természeti rendet elfogadva megtartotta a házasságkötés alaptételeit, megteremtett egy olyan eljárási rendet, melyek 15
16 I. Elméleti alapvetés minimális feltételeinek betartásához fűződhettek az érvényes házasság jogkövetkezményei. Az érvényes házasság létrejöttének anyagi feltételei között első helyen állt, hogy házasságot kizárólag férfi és nő köthetett, így egyértelműen kizárta az azonos neműek házasságát. 24 Ebből az is következik, hogy házasság csak két ember között jöhetett létre, vagyis a HT. nem ismerte el a többnejűséget, vagy többférjűséget. További anyagi jogi feltétele az érvényes házasság létrejöttének, hogy azt a felek egyező akaratnyilvánítással, szabad beleegyezés alapján kössék, mely csak akkor lehetséges, ha a fél birtokában van ítélőképességének, nyilatkozatai jogkövetkezményeinek, azaz a fél cselekvőképes. A szabad beleegyezés azt is magában foglalja, hogy a felek házasságkötési nyilatkozatukat nem köthetik sem időbeli, sem más feltételhez. A harmadik igaz feltételes követelménye a házassági kötelék létrejöttének, annak elhálása volt. 25 Megállapítható, hogy 1894-től kezdődően a házasság fogalmának eljárási alaptétele: a házasság a polgári tisztségviselő előtti megkötése. A házasság HT. által felállított fogalmának lényeges eleme az állandóság is, mivel a házasság kizárólag a házastárs halálával, vagy annak szűk körben lehetséges felbontásával szűnhetett meg, így mindenféleképpen állandó életviszonynak volt tekinthető. Összegezve a fent előadottakat a HT. által felállított fogalom szerint a házasság jogilag akkor létesült, ha különböző nemű, cselekvőképes két személy, egyező akarattal, sem feltételhez, sem időhöz nem kötötten kijelentette az állam által szabályozott formák mellett, az illetékes polgári tisztségviselő előtt, hogy egymással házasságot kötnek. 26 Hazai jogalkotásunkban a házasság fogalmának fentiek szerinti megalkotása óta a házasság belső viszonyaiban, a házastársak egymáshoz fűződő jogaiban és kötelezettségeiben következett be változás. Tekintettel arra, hogy a HT. nem foglalta magában a házassági vagyonjogi szabályokat, és nem született egységes polgári jogi kódex sem, így a házastársak egymáshoz való viszonyát, jogaikat és kötelességeiket jórészt a régi szokásjog tartalmazta. Ez alapján annak ellenére, hogy a házasság a felek egyező, befolyásmentes akarat- 24 Látszik, hogy ez nem csak a jelenben felmerülő kérdés, mivel már a HT. elfogadásakor számos jogelméleti munka hangsúlyozza ki a házasságkötés ezen elemi feltételét. Ld.: Tóth Gáspár: A magyar házassági jog rendszeres kézikönyve, Eggenberger-féle könyvkereskedés, Budapest o. 25 Azért feltételes, mert érvénytelenségi okként lehetett erre a hiányra hivatkozni, de csak akkor, ha a másik fél a házasság megkötésekor nem tudta, hogy házastársával az együtthálás lehetetlen. 26 Tóth Gáspár: A magyar házassági jog rendszeres kézikönyve, Eggenberger-féle könyvkereskedés, Budapest o. (a továbbiakban: Tóth. im.) 16
17 I. Elméleti alapvetés elhatározásával jött létre, a házastársak a házastársi kapcsolatban nem voltak egyenlőek. Így megmaradt a férj főhatalma a felesége és a gyermeke felett, különösen a családi vagyon feletti rendelkezés és kezelése körében. Ezzel szakított az évi XX. törvény, amikor kimondta 27 a nők és férfiak egyenjogúságának, valamint a házasság és a család intézményének a védelmét. 28 Ezzel emelték először alkotmányos védelem alá a házasság intézményét, mely alkotmányos védelem később csak erősödött 1972-ben azáltal, hogy a házasság intézményének védelme az Alkotmány I. fejezetébe került, ellensúlyozni próbálva a társadalmi változásokat. Azonban a házasság alkotmányos jogfogalmát nem határozta meg. Az Alkotmány elfogadásának évében Nizsalovszky Endre az alábbiak szerint határozta meg a házasság fogalmát: a házasság egy férfi és egy nő között a törvényben megszabott alakszerűségeknek megfelelően létrejött szerződéssel keletkező az a jogviszony, amelynél fogva a szerződő felek feltétel kikötésével vagy időhatározással nem korlátozható időtartamra, életközösség folytatására vannak kötelezve, oly módon, hogy e jogviszonyuk fennállása alatt harmadik személy irányában hasonló jogviszonyra nem léphetnek. 29 A házasság intézményének védelme nem a konkrét házasságok védelmének, így a válások megakadályozásának állami kötelezettségét jelenti, azonban a házasságok jogi és tényleges stabilitása alkotmányos érték. 30 A házassági jog részletes szabályait az évi családjogi kódex alkotta meg, már magában foglalva a házastársak jogainak és kötelezettségeinek tételeit is. A házasság fogalmát hasonlóan az 1945 előtti tendenciákhoz a jogtudomány és a bírói gyakorlat dolgozta ki. A Legfelsőbb Bíróság 3. számú Irányelvében kimondta, hogy a szocialista erkölcsi felfogás szerint a házasság a szabad és egyenlő jogú férfinek és nőnek kölcsönös vonzalomra alapított, a családi kapcsolat alapját alkotó jogilag szabályozott tartós közössége. Ez alapján a házasság egy férfi és egy nő egyenjogú, szabad, önkéntes szövetsége, amely családot létesít, házastársi jogokat és kötelezettségeket keletkeztet, és amely a törvényben meghatározott szabályok megtartásával jött létre Alkotmány 50. (1) bekezdése. Hatályos április 25-ig. 28 Alkotmány 51.. Hatályos április 25-ig. 29 Nizsalovszky Endre: Magyar Családi jog; MEFESZ Jogászkör kiadása Budapest, o. 30 Schanda Balázs: A házasság intézményének védelme a magyar alkotmányjogban. Elhangzott a PPKE JÁK május 14-én megtartott A házasság intézményének védelme egykor és ma című konferencián. 31 Pap Tibor: Magyar Családi Jog; Tankönyvkiadó, Budapest, o. 17
18 I. Elméleti alapvetés A hangsúly a korábbiakhoz képest a felek egyenjogúságára helyeződött át, kihangsúlyozva az érzelmi kötelék szerepét, a házasság céljaként a család létesítésének megjelölése mellett. A házasság akként való meghatározása, hogy az a házastársak önkéntes, szabad szövetsége, háttérbe szorította a házasság szerződéses jellegét, elutasítva a vagyonjogi érdekek mentén való házasságkötést. 32 A házasság fogalma tovább formálódott az elmúlt évtizedekben, részben azáltal, hogy a rendszerváltozást követően a házasságot nem a szocialista erkölcsi felfogás szerint határozták meg. A jogirodalomban ma sem alakult ki egységes álláspont a házasság fogalmának meghatározásában, a fogalom körét egyes szerzők tágabban, mások szűkebben határozzák meg. Az eltérések egyrészt az életközösség tartósságának a megjelölésében, illetőleg az akaratszabadság kihangsúlyozásában lelhetőek fel. A házasság egy férfi és egy nő között, az arra kijelölt állami hatóság előtt személyesen tett és kölcsönös, kifejezett nyilatkozattal létrejövő kötelék, amely a törvényben meghatározott személyi és vagyoni joghatásokkal jár. Célja, általában tartós életközösség létrehozása és a családalapítás. 33 Ebben a definícióban két problémát látok. Egyrészt a házassági vagyonjogban nem számol azzal a lehetőséggel, hogy a felek a Csjt.-től eltérő módon szabályozzák a házastársi vagyoni viszonyaikat. Másrészt álláspontom szerint a házasságnak elengedhetetlen eleme, céljának a tartós életközösség fenntartásának a kimondása. A házasságnak viszonylag leegyszerűsített fogalmát adja Szeibert Orsolya, aki a házasságot a férfi és a nő közötti olyan szabad szövetségnek tekinti, amely jogszabály által meghatározott módon jön létre, és amelyhez a jogszabály által megjelölt jogok és kötelezettségek kapcsolódnak. 34 Ez a meghatározás éppen a letisztultsága miatt nem alkalmas a házasság meghatározására, mivel éppúgy ráillik az élettársi kapcsolatra, mint a házasságra, és nem tartalmazza a házasság intézményesített jegyeit. A házasság szövetségi jellegét emeli ki Hegedűs Andrea is, mikor a házasságot egy férfi és egy nő szabad, önkéntes szövetségeként határozza meg, mely házastársi jogokat és 32 Szerk.: Szigligeti Viktor és Bacsó Jenő: A családjogi törvény magyarázata; Közgazdasági és Jogi Könyvkiadó o. 33 Erdős Katalin: A házasságkötés; In: Szerk.: Kőrös András: A családjog kézikönyve I. kötet, HVG-ORAC Lapés Könyvkiadó Kft, Budapest, 2000., 21. o. 34 Szeibert Orsolya: Házasság Házasságon kívüli partnerkapcsolat család a nemzetközi emberi jogi egyezmények, az Alkotmány és az alkotmánybírósági gyakorlat tükrében. In: Szerk.: Sajó András: Alkotmányosság a magánjogban; Complex kiadó Budapest, o. 18
19 I. Elméleti alapvetés kötelezettségeket keletkeztet az egyenjogúság jegyében, melyek célja önálló család alapítása, és a törvény által meghatározott alaki követelmények megtartásával jön létre. 35 Teljes mértékben a házasság jelenleg is érvényes definíciójaként tartom elfogadhatónak az alábbi meghatározást, mely szerint a házasság egy férfi és egy nő házassági életközösséget létrehozó kapcsolata, amely a házasság megkötésével családot létesít, házastársi jogokat és kötelezettségeket keletkeztet, és amely a törvényben meghatározott szabályok megtartásával jön létre. 36 E fogalom meghatározásból hiányzik a kölcsönös érzelmeken alapuló jelző tekintettel arra, hogy házasság létrejöttéhez ez nem feltétlenül szükséges. Ugyanakkor ellentétben az előző meghatározással, a házasságban élő feleket már családnak tekinti, és nem csak alkalmasnak a család létrehozására. A fenti fogalmak összehasonlításakor az alábbi közös elemeket találhatjuk. A házasság intézménye monogám, és csak férfi és nő között jöhet létre. A házasság további fogalmi eleme az életközösség létrehozása. Jellemzően csak meghatározott állami eljárási rend keretei között jön létre, azonban ekkor számos joghatást vált ki, házastársi jogokat és kötelezettségeket keletkeztet. A házasság intézményének a védelmét az Alkotmányon túlmenően egyes nemzetközi egyezmények is kiemelik. Az Emberi Jogok Egyetemes Nyilatkozata deklarálta a családhoz, a házassághoz való jogot, kimondva, hogy a férfiak és a nők szabadon (fajra, nemzetiségre, vallásra tekintet nélkül) köthetnek házasságot fejlett koruk elérését követően, és egyenlő jogaik vannak a házasság tartama alatt és a házasság felbontása tekintetében. 37 A család és ezzel együtt a házasság védelme biztosításának a szükségességéről rendelkezik a Polgári és Politikai Jogok Nemzetközi Egyezségokmánya is. Az Emberi Jogok Európai Egyezménye is biztosítja a házasságkötéshez való jogot és a házastársak egyenjogúságát. 38 Az Egyezményen alapuló bírósági gyakorlat a házasságnak kiemelkedő jelentőséget tulajdonít a többi párkapcsolati formához képest, és védi annak intézményét, megállapítva, hogy házasság két, egymástól eltérő nemű személy között jöhet 35 Hegedűs. im. 33. o. 36 Filó Erika: A házassági jog; In: Csiky Ottó Filó Erika: Magyar családjog 2. átdolgozott kiadás, HVG-ORAC Lap- és Könyvkiadó Kft. Budapest 2003., 40. o. 37 Többek között e hivatkozással semmisítette meg az Alkotmánybíróság azon jogszabályi rendelkezést, mely a fegyveres erők testületébe tartozó házasulandó házasságkötését előzetes engedélyhez kötötte. (22/1992. (IV.10.) AB. hat.) cikk: A házasságkötési korhatárt elért férfiaknak és nőknek joguk van a házasságkötésre és a családalapításra, az e jog gyakorlását szabályozó hazai törvények szerint. 19
20 I. Elméleti alapvetés létre. 39 A Bíróság 2006-ban még arra az álláspontra helyezkedett, hogy annak ellenére, hogy egyes államok joga elismeri az egyneműek házasságát, az azonos neműek házasságkötési joga nem vezethető le az Egyezmény által garantált jogok értelmezéséből, így a Bíróság jogvédelme kizárt e körben. 40 A házastársak fogalma a gyakorlatban az elmúlt évtizedben jelentős változáson ment keresztül. Az időközben bekövetkezett szemléletváltozásra tekintettel a házasság fogalmának dinamikus értelmezésével elfogadta az azonos neműek házasságkötését, 41 odáig menve, hogy 2010-ben kimondta, hogy házasságkötéshez való jog nemcsak a különneműeket, hanem az azonos neműeket is megilletheti. 42 Az Európai Unió Alapjogi Chartája tekintettel az Unión belül fennálló nemzeti szabályozásbéli különbségekre csak annyit mond ki, hogy: A házasságkötéshez és a családalapításhoz való jogot, az e jogok gyakorlását szabályozó nemzeti törvények szerint, biztosítani kell. 43 A Charta tehát nem tiltja meg az azonos neműek házasságkötését, de számukra házasságkötéshez való jogot sem biztosít, a megoldást a nemzeti jogrendszerekre bízza. Az Európai Bíróság gyakorlata a házasság fogalmának meghatározásában nem túl kiforrott. Azonban annyi mindenesetre leszögezhető, hogy az elmúlt években tekintettel a tagállamok szabályozásának változásaira, a házasságot már nem egyértelműen egy férfi és egy nő kapcsolataként határozza meg. 44 A házasság intézménye védelmének megvalósításában, és új tartalommal való megtöltésében kiemelkedő szerepe volt és van az Alkotmánybíróságnak, amely számos határozatával fejlesztette tovább az alkotmányos védelmet. Az AB. már 1990-ben kimondta, hogy a társadalmat alkotó polgárok legalapvetőbb és legtermészetesebb közössége a házasság és a család, melynek védelme a jogalkotási eljárásra is kötelezettségeket tartalmaz, ezért a házasságról, a családról és a gyámságról szóló törvény módosítása alkotmányerejű törvény meghozatalát igényli Grád András: A Strasbourgi emberi jogi bíráskodás kézikönyve; Strasbourg Bt Budapest, o. 40 R. and F. v. The United Kingdom 35748/05., Decision of 28 November Halmai Polgári Sólyom Uitz - Verman: Távol Európától. Kiemelt védelem alacsony színvonalon In: Fundamentum szám 99. o. 42 Schalk and Kopf v. Austria 30141/04., Judgement of 24 June Európai Unió Alapjogi Charta 9. cikk. 44 A D. és Svéd Királyság v. az Európai Unió Tanácsa ügyben (C-122/99 és C-125/99 egyesített ügyek) az Európai Közösségek Bírósága 2001-ben még kimondta, hogy a tagállamok által általánosan elfogadott definíció szerint a házasság fogalma két különnemű ember unióját jelenti. 45 4/1990. (III.04.) AB. határozat 20
PhD ÉRTEKEZÉS. Dr. Cserbáné Dr. Nagy Andrea MISKOLC 2012.
PhD ÉRTEKEZÉS Dr. Cserbáné Dr. Nagy Andrea MISKOLC 2012. MISKOLCI EGYETEM ÁLLAM- ÉS JOGTUDOMÁNYI KAR DEÁK FERENC ÁLLAM- ÉS JOGTUDOMÁNYI DOKTORI ISKOLA Dr. Cserbáné Dr. Nagy Andrea A házassági jog kodifikációi
Szakdolgozat Hegedűs Adél Miskolc 2013 Miskolci Egyetem Állam- és Jogtudományi kar Polgári jogi Tanszék A házasság és az élettársi kapcsolat elhatárolása, különös tekintettel a vagyonjogi kérdésekre Konzulens:
A házasság felbontása és a gyermek érdeke
Széchenyi István Egyetem Deák Ferenc Állam- és Jogtudományi Kar Állam- és Jogtudományi Doktori Iskola Reiderné dr. Bánki Erika A házasság felbontása és a gyermek érdeke Doktori értekezés Témavezető: Dr.
Miskolci Egyetem Állam- és Jogtudományi Kar Civilisztikai Tudományok Intézete Polgári Jogi Tanszék
Miskolci Egyetem Állam- és Jogtudományi Kar Civilisztikai Tudományok Intézete Polgári Jogi Tanszék A HÁZASSÁG FELBONTÁSÁVAL FELMERÜLŐ VAGYONJOGI KÉRDÉSEK A GYAKORLATBAN S Z A K D O L G O Z AT Konzulens:

References: bíróság 
de lege ferenda
 Bíróság 
 Bíróság 
de lege ferenda
 Bíróság 
 Bíróság 
 Bíróság 
 Bíróság 
 Bíróság